Interlingue

Interlingue, nit tou ferwikseljen mäd Interlingua, is een kunstelke Toal"ju Toal" betjuudt hier: "ju Sproake"; dät is een oold Woud, man ju is ful minner bekoand as Esperanto, Ido, Interlingua un Volapük. Die Toacht, die ju Toal Interlingue tou Gruunde lait, is, dät me Woude nimt, do in masse fon do wäästelke Toale (Europa, Amerikoa uas.) äänelk sunt un ju Toal deeruum foar Europäere un Amerikoanere eenfach tou ferstounden moaket. Uumdät sik dät uurspröängelk foar allen ap dät Wääste gruundet, hiet dät uurspröängelk Occidental. Man dät wude uumebenaamd un deer wäd nu argumentierd, dät dät uk foar Ljuude uut dät Aaste eenfach tou leeren is, uumdät stuurere Woude maast an eenfache Woude uut dän Gruundwoudskats anliend sunt. Uumdät do Woude, do in ju Wäästelke Waareld aalmeen ferstoundelk sunt, maast Lienwoude uut dät Latienske sunt, sjucht Interligue nit ful uurs uut as een romoanske Toal.

Die Ätterdeel fon Interlingue is, as bie aal düsse bewisd eenfache ärfuunene Toale, dät me deer neen goude Riemsele (un aal sowät) fon moakje kon, uumdät dät aal eenfach tou steril is.

 Literatuur 
 Kajš, Jan Amos (1938) Krasina, raconta del subterrania del Moravian carst.
 Podobský, Jaroslav (1935/1947) Li astres del Verne.
 Costalago, Vicente (2021) Li sercha in li castelle Dewahl e altri racontasLi sercha in li castelle Dewahl e altri racontas.
 Costalago, Vicente (2021) Antologie hispanAntologie hispan .
 Costalago, Vicente (2021) Fabules, racontas e mitesFabules, racontas e mites .

 Foutnooten 

 Ferbiendengen ätter buute 
 Wikipedia ap Interlingue
 Interlingue-Internätsiede (ap Interlingue)

Kategorie:Kunstsproake